{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":20,"n_cols":6,"rows_kept":20,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću o Pravilnku o dopunama Pravilnika o odgodi ili oslobađanju od plaćanja turističke pristojbe za osobe koje pružaju ugostiteljske usluge u domaćinstvu ili na obiteljskom poljoprivrednom gospodarstvu "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Udruga Iznajmljivača i Turizma Malinska-Dubašnica","PRAVILNIK","Poštovani,\nkao predsjednica Udruge iznajmljivača Malinska-Dubašnica, a u ime svih iznajmljivača kojih je u našoj općini više od 1.200, mišljenja smo da je jedina pravedna Odluka vezana za plaćanje turističke pristojbe pa tako i članarine po OSTVARENOM PRIHODU TJ. PROMETU. \nS time se i rješava upravo ovaj problem, jer mnogi nisu imali niti jedno noćenje ili su odjavili svoju djelatnost a sada po ovomo pravilniku moraju platiti. Svi su voljni platiti za ono što i zarade ali u pravednom omjeru. \n\nStoga Vas molimo da prilagodite plaćanje turističke pristojbe tako da se plati o ostvarenom prometu za tekuću godinu!\n\nSrdačan pozdrav,\npredsjednica Udruge Gordana Stanković","Nije prihvaćen","Pitanje osnove plaćanja turističke pristojbe (paušalno po broju kreveta ili po noćenju) uređeno je Zakonom o turističkoj pristojbi (NN 52/19, 32/20 i 42/20) te nije predmet izmjena i dopuna ovoga Pravilnika.\n\nUvažavajući posebne okolnosti u 2020. godini koje su izazvane pandemijom bolesti COVID-19, Ministarstvo turizma i sporta je ovu kategoriju osoba do sada oslobodilo plaćanja pola iznosa godišnjeg paušalnog iznosa turističke pristojbe za glavne krevete, dok se za pomoćne krevete turistička pristojba ne plaća."]
[2,"ANA PLEŠTINA","PRAVILNIK","Mislim da je jedina ispravna odluka plaćanje po ostvarenom prometu. Ja nisam imala nijednog gosta ovu sezonu tako da smatram da trebam biti oslobođena od svih davanja, kao i svi slučajevi kao ja.","Nije prihvaćen","Pitanje osnove plaćanja turističke pristojbe (paušalno po broju kreveta ili po noćenju) uređeno je Zakonom o turističkoj pristojbi (NN 52/19, 32/20 i 42/20) te nije predmet izmjena i dopuna ovoga Pravilnika.\n\nUvažavajući posebne okolnosti u 2020. godini koje su izazvane pandemijom bolesti COVID-19, Ministarstvo turizma i sporta je ovu kategoriju osoba do sada oslobodilo plaćanja pola iznosa godišnjeg paušalnog iznosa turističke pristojbe za glavne krevete, dok se za pomoćne krevete turistička pristojba ne plaća."]
[3,"Loredana Varljen","PRAVILNIK","JEDINA ISPRAVNA ODLUKA je plaćanje turističke pristojbe i članarine, kao i poreza  prema OSTVARENOM PROMETU . To bi riješilo i ovaj problem koji se sada javlja vezano za odgodu ili oslobođenje za one koji nisu imali niti jedno noćenje ili su odjavili djelatnost. Paušalna obaveza ih sada zadužuje.\nBarem omogućite ljudima IZBOR.","Nije prihvaćen","Pitanje osnove plaćanja turističke pristojbe (paušalno po broju kreveta ili po noćenju) uređeno je Zakonom o turističkoj pristojbi (NN 52/19, 32/20 i 42/20) te nije predmet izmjena i dopuna ovoga Pravilnika.\n\nUvažavajući posebne okolnosti u 2020. godini koje su izazvane pandemijom bolesti COVID-19, Ministarstvo turizma i sporta je ovu kategoriju osoba do sada oslobodilo plaćanja pola iznosa godišnjeg paušalnog iznosa turističke pristojbe za glavne krevete, dok se za pomoćne krevete turistička pristojba ne plaća."]
[4,"Turistčka zajednica Grada Nina","PRAVILNIK","Zbog posebnih okolnosti urokovanih pojavom pandemije COVID 19, već je u ožujku ove godine donesen Pravilnik kojim se osobe koje pružaju ugostiteljske usluge u domaćinstvu i na obiteljskom poljoprivrednom gospodarstvu u 2020. oslobađaju plaćanja pola iznosa godišnjeg paušalnog iznosa turističke pristojbe prema kapacitetu odnosno broju kreveta u objektu za pružanje usluga smještaja te za za pomoćne krevete u cijelosti.\nPrema prijedlogu Pravilnika o dopunama pravilnika o odgodi ili oslobađanju od plaćanja turističke pristojbe za osobe koje pružaju ugostiteljske usluge u domaćinstvu ili na obiteljskom poljoprivrednom gospodarstvu, sukladno članku 2a. potpuno se oslobađaju  plaćanja turističke pristojbe za 2020. godinu iznajmljivači kojima je rješenjem utvrđen prestanak pružanja ugostiteljskih usluga. Također se oslobađaju plaćanja iznajmljivači kojim je rješenjem utvrđeno smanjenje broja kreveta ili kapaciteta objekta do dospijeća drugog obroka turističke pristojbe i ako u objektima na koje se prestanak odnosno smanjenje odnosi nisu prema podacima iz sustava eVisitor imali evidentirano niti jedno noćenje. \nMišljenja smo da navedeni prijedlog  u članku 2a. nije prihvatljiv. Smatramo da bi se trebali osloboditi plaćanja turističke pristojbe za 2020. godinu iznajmljivači kojima je rješenjem utvrđen prestanak pružanja ugostiteljskih usluga najkasnije do kraja prvog tromjesečja 2020. Odjave rješenja u kasnijim razdobljima pogotovo krajem srpnja ili kolovoza, izazivaju sumnju. \nNadalje, mišljenja smo da obveza plaćanja paušala turističke pristojbe ne ovisi niti je ikada ovisila o broju noćenja, već je zakonodavac temeljio istu prema kapacitetu odnosno broju kreveta registriranih objekata. \nNije u redu da se oslobode plaćanja oni koji prema podacima iz sustava eVisitor nisu imali evidentirano niti jedno noćenje, u odnosu na one iznajmljivače koji nisu imali evidentiranih noćenja, a uplatili su ukupan iznos paušala turističke pristojbe iako im u sustavu eVisitor nije evidentirano zaduženje za 2. i 3. ratu. Neki su dali usmenu izjavu da neće primati turiste ove sezone jer se boje Korona virusa ali da će platiti obveze jer se i dalje žele baviti turizmom. Bilo je iznajmljivača koji su ciljano izbjegavali prijavu turista ove sezone jer su načuli da bi se mogla dogoditi mjera otpisa dugovanja onima koji nemaju evidentirane turiste, na što su nas upućivali njihovi susjedi koji su poštovali Zakon. To je jako nepravedno upravo prema njihovim susjedima koji su svoje obveze poštovali imajući ista saznanja i nagađanja kao i oni koji su vješto izbjegli prijave gostiju. Kada se takvima otpiše dugovanje, doći će do ljutnje prema svima.","Nije prihvaćen","S obzirom da je cilj ovih izmjena Pravilnika  pomoći iznajmljivačima pogođenim padom turističkog prometa uslijed epidemije bolesti COVID-19, smatramo da se isti najbolje može postići propisivanjem uvjeta iz članka 2a – da je rješenjem utvrđen prestanak pružanja ugostiteljskih usluga u domaćinstvu ili na obiteljskom poljoprivrednom gospodarstvu odnosno smanjenje broja kreveta ili kapaciteta objekta do dospijeća drugog obroka turističke pristojbe, a ne do kraja prvog tromjesečja 2020.\n\nIstodobno je postavljen dodatni uvjet da u objektima na koje se prestanak odnosno smanjenje odnosi u sustavu eVisitor iznajmljivač nema evidentirano niti jedno noćenje u 2020. godini.\n\nBudući da je ovaj Pravilnik objavljen na javnom savjetovanju početkom rujna 2020. godine, nije za očekivati da su iznajmljivači tijekom vrhunca turisitčke sezone mogli računati s navedenim oslobođenjem i zbog toga ciljano ne prijavljivati turiste. Osim toga, za inspekcijski nadzor nad provedbom Zakona o turističkoj pristojbi nadležan je Državni inspektorat, kojemu se mogu prijaviti sumnje u takve slučajeve.\n\nTakođer, Pravilnikom je predviđeno da  obveznik koji je ostvario pravo na oslobođenje od plaćanja turističke pristojbe sukladno Pravilniku, a izvršio je uplatu turističke pristojbe za krevete odnosno kapacitet za koji takvo pravo ostvaruje, tako uplaćeni iznos smatrat će se predujmom za podmirenje budućih obveza po osnovi turističke pristojbe, osim ako obveznik ne podnese zahtjev za povrat uplaćenog iznosa."]
[5,"IVANA BESPALJKO","PRAVILNIK","Poštovani, \njavljam se kao privatni iznajmljivač, te imamo kredit za kuću u kojoj dio iznajmljujemo. Ove godine smo imali veliku dvojbu otkazati kategorizaciju ili ne. Nije mi ni palo na pamet, da čak i ako se otkaže kategorizacija, paušal boravišne pristojbe se mora plaćati u cijelom iznosu! Mislim da je to velika nepravda, i da jedini pravedni način bi bio da se treba platiti sukladno tome u kojem tromjesečju je otkazana kategorizacija. Iako znamo da turistički promet u većem dijelu Hrvatske sve do 7. mjeseca je gotovo zanemariv, pa možda ni to nije pravedan način obračuna. Svakako nije u redu da se paušal naplaćuje za cijelu godinu iako je otkazana kategorizacija, bez obzira na posebne okolnosti ove godine, ni u normalnim okolnostima ne bi trebali plaćati za nešto što je otkazano. Apeliram na Ministarstvo turizma i sporta da promijeni tu nepravednu praksu i za ubuduće.\nLijep pozdrav, \nIvana B.","Primljeno na znanje","Navedeno se prima na znanje, s obzirom da je predloženo predmet Zakona o turističkoj pristojbi."]
[6,"IGOR BANKOVIĆ","PRAVILNIK","Mali sam privatni iznajmljivač iz Pule. Kategorizirao sam smještaj (svoj vlastiti stan) 2017. godine. Na to me nagnala potreba jer imam aktivna dva kredita koja otplaćujem. \nI sve je bilo u redu do kobne 2020. godine. Kako je problem sa COVID-19 eskalirao odlučio sam (u dogovoru sa obitelji) da se nećemo seliti iz stana te da nećemo iznajmljivati ove godine (u kućanstvu imamo i dvoje starijih – moji roditelji). \nStoga smo odlučili napraviti Odjavu krajem Lipnja a Rješenje smo dobili 07. Srpnja 2020. Kad sam pomislio da smo s time automatski odjavljeni iz svih evidencija te oslobođeni plaćanja davanja pošto više nemamo pravo na iznajmljivanje, stiže šok. Na e-Vizitor portalu se pojavljuje zaduženje. \nDjelatnica naše TZ nam kaže da je nedavno izašao naputak Ministarstva Turizma da bez obzira što nismo imali prometa u 2020. te smo napravili odjavu smještaja (Rješenje u prilogu) svejedno plaćamo puni iznos svih davanja kao i netko tko cijelu godinu iznajmljuje te prihoduje na račun iznajmljivanja. \nMožda će Vama iznos od oko 2.000 kn što nas teretite izgledati smiješno mali, ali ja sam trenutno nezaposlen i tko zna kada ću se ponovno zaposliti. Bez prihoda od turizma neću biti u stanju podmirivati niti stambeni kredit a kamoli Paušal i Članarinu u 2020. za nešto za što nisam primio niti kune a od 07. Srpnja više nemam Rješenje o kategorizaciji. \nStoga Vas ljubazno molim da nama koji smo u sličnoj situaciji izađete u susret na način da nam storirate obveze (turističku Pristojbu te Članarinu) za 2020. Isto Vas molim da kolegama iznajmljivačima koji nisu imali turističkog prometa do 31. Srpnja oslobodite plaćanja prve rate Turističkog Paušala. I sami znate da smo sredinom Kolovoza završili na crvenim listama Slovenije, Italije i Austrije stoga je i turistički promet za Kolovoz i više nego upola manji nego 2019. \nMnogim tvrtkama ste izašli u susret kroz potpore pri očuvanju radnih mjesta i COVID-19 kredite a nama malim privatnim iznajmljivačima samo izađite u susret u ova dva zahtjeva i puno ćete nam pomoći da prebrodimo naredno razdoblje. Unaprijed Hvala. \nIgor Banković, Pula.","Primljeno na znanje","Oslobođenje od plaćanja turističke pristojbe se i odnosi na iznajmljivača kojem je rješenjem utvrđen prestanak pružanja ugostiteljskih usluga u domaćinstvu do dospijeća drugog obroka turističke pristojbe ukoliko istodobno u objektu na koje se prestanak odnosi u sustavu eVisitor nema evidentirano niti jedno noćenje u 2020. godini, a korekcije zaduženja će se izvršiti u sustavu eVisitor."]
[7,"Ivana Di Ceglie","PRAVILNIK","Poštovani, kao registrirani iznajmljivač za pružanje usluga u domaćinstvu mišljenja sam kako važeći propisi pa tako i ovaj Pravilnik čije izmjene i dopune su uvjetovane posebnim okolnostima, treba  se odnositi i na oslobađanje paušalne turističke pristojbe za tekuću godinu svima onima koji su svoj registrirani objekt zatvorili na početku bilo koje tekuće godine, a ne samo u posebnim okolnostima kao što je ovdje slučaj. Naime, jedan apartman smo zatvorili 14. siječnja 2020. godine i doneseno je pripadajuće Rješenje o tome nadležnog Upravnog Odjela za gospodarstvo i more, ali smo obaviješteni da bez obzira koliko je dugo određeni objekt u kalendarskoj godini bio registriran odnosno neovisno o tome kada je tijekom godine odjavljen, ne predviđa iznimke od plaćanja.  Dakle, u obavezi smo plaćati paušalni godišnji iznos iako je apartman odjavljen početkom godine, točnije 14. siječnja 2020. \n Ovaj Pravilnik odnosi  na posebne okolnosti te sada privremeno rješava ovu situaciju, ali protekom \"posebnih okolnosti\"ponovo će ostati propisi koji obavezuju plaćanje pristojbi i za one  apartmane koji će biti  početkom  godina odjavljeni. Navedeno je potrebno uzeti u obzir  jer nejasno je zašto plaćati paušal za apartman koji je odjavljen na početku tekuće godine i  tijekom godine neće više pružati usluge smještaja jer nije više niti registriran. S  poštovanjem, Ivana Di Ceglie","Primljeno na znanje","Navedeni prijedlog nije predmet izmjena ovoga Pravilnika."]
[8,"Udruga iznajmljivača privatnog smještaja Ražanac","PRAVILNIK","Poštovani, kao predstavnik Udruge iznajmljivača privatnog smještaja Ražanac želim izraziti podŕšku preispitivanja pravilnika koji regulira pristojbe koje smo kao iznajmljivači u obvezi plaćati,bez obzira na promet i broj gostiju. Smatram da je promjena pravilnika u smjeru da se placanje turisticke clanarine kao i dosad placa prema ostvarenom prometu jedina minimalna ispravna odluka,a s obzirom da iznajmljivace ne stiti ni jedna odluka Vlade,ove godine bi trebalo osloboditi sve iznajmljivace placanja svih pristojbi i to sako one koji su do sada redovno podmirivali obveze prema drzavi odnosno svojoj JLS,tj.nemaju duga.\nNadam se da ce i drugi kolege iznajmljivaci imati slicne prijedloge te da ce ih netko procitati i uvaziti.\n\nS postovanjem,\nMarko Grbić","Primljeno na znanje","Navedeno se prima na znanje u dijelu koji se odnosi na iznesene prijedloge.\n\nPitanje osnove plaćanja turističke pristojbe (paušalno po broju kreveta ili po noćenju) uređeno je Zakonom o turističkoj pristojbi (NN 52/19, 32/20 i 42/20) te nije predmet izmjena i dopuna ovoga Pravilnika.\nOsim toga, Ministarstvo turizma i sporta je i prije prijedloga ovoga Pravilnika, uvažavajući nastale okolnosti u 2020. godini vezane uz epidemiju bolesti COVID-19, ovu kategoriju osoba do sada oslobodilo plaćanja pola iznosa godišnjeg paušalnog iznosa turističke pristojbe za glavne krevete, dok se za pomoćne krevete turistička pristojba ne plaća."]
[9,"Turistička zajednica Općine Ližnjan","PRAVILNIK,\nČlanak 2a.","Poštovani,\nMišljenja smo da osobe koje su ishodovale Rješenja o prestanku do 30. lipnja 2020. trebaju biti oslobođene plaćanja turističke pristojbe. U tu kategoriju osim redovnih prestanaka spadaju i osobe koje su prodale nekretninu koju su iznajmljivale, osobe koje su preminule, te nije u redu da ih se zadužuje, posebice jer nisu imali ostvarena noćenja.\n\nNatali Palko Zirdum\nTuristička zajednica Općine Ližnjan","Primljeno na znanje","Navedeno se prima na znanje u dijelu koji se odnosi na iznesene prijedloge.\n\nPitanje osnove plaćanja turističke pristojbe (paušalno po broju kreveta ili po noćenju) uređeno je Zakonom o turističkoj pristojbi (NN 52/19, 32/20 i 42/20) te nije predmet izmjena i dopuna ovoga Pravilnika."]
[10,"ZVONIMIR RUŽMAN","PRAVILNIK,\nČlanak 2a.","Poštovani, osobno podržavam svaki napor da se pomogne svima onima koje je ekonomski pogodila ova \"Covid kriza\" te u tome smislu podržavam sva riješenja da se od obaveze plaćanja: 1) u cijelosti oslobode oni koji su otkazali \"kategorizaciju\"; 2). u cijelosti oslobode oni koji su imali pad broja noćenja veći od 50%;  3).  da se još tijekom ove kalendarske godine izvrši dubinska rekonstrukcija ovakvih zakona, uredbi i pravilnika a u smislu:  DA SE OBAVEZNO za nezaposlene iznajmljivače u čijem kućanstvu nema zaposlenih osoba - kao trajna mjera potpore zakonski definira institut oslobađanja plaćanja ovakvih i sličnih dadžbina, naravno, dok su u kućanstvu sve punoljetne osobe nezaposlene. Učinkovitost kontrole takvih slučajeva nije upitna jer i u poreznom i svakom drugom socijalnom dijelu sustava državne uprave svi smo registrirani svojim OIB-om.  Također i slijedeći primjer, moj osobni slučaj: nezaposleni sam dragovoljac, hrvatski branitelj i ovo mi je jedini prihod i zasigurno bi jedno ovakvo zakonsko riješenje meni i mojoj obitelji značilo 1 mjesec života duže. Druge pomoći niti tražim niti mi je itko ikad ponudio pa pretpostavljam da ovaj prijedlog i nije previše bezrazložan. Hvala i svako dobro, Zvonimir Ružman","Primljeno na znanje","Navedeno se prima na znanje u dijelu koji se odnosi na iznesene prijedloge.\n\nMinistarstvo turizma i sporta je i prije prijedloga ovoga Pravilnika, uvažavajući nastale okolnosti u 2020. godini vezane uz epidemiju bolesti COVID-19, ovu kategoriju osoba do sada oslobodilo plaćanja pola iznosa godišnjeg paušalnog iznosa turističke pristojbe za glavne krevete, dok se za pomoćne krevete turistička pristojba ne plaća.\nOvim prijedlogom Pravinika dodatno se iznajmljivačima olakšava poslovanje u ovoj godini."]
[11,"Turisticka zajednica općine Mljet","PRAVILNIK,\nČlanak 2a.","Mišljena smo kako svma onima koji su odjavili svoja rješenja do 30.06.2020. ne treba napraviti zaduženje turističke pristojbe, kao što je to bilo i do sad . Ostalo je i pitanje, kako ćemo gledati otpis duga svima koji nisu imali evidentirana noćenja u sustavu evisitor , a na bookingu , airbnb i ostalim platformama imaju recenzije u 2020. ?!","Primljeno na znanje","Navedeno se prima na znanje u dijelu koji se odnosi na iznesene prijedloge.\nPružanje usluga smještaja suprotno zakonskim propisima (a to uključuje i neprijavljivanje u sustav eVisitor), podliježe prekršajnoj odgovornosti, a nadzor nad navedenim provodi Državni inspektorat."]
[12,"Turistička zajednica Grada Drniša","PRAVILNIK,\nČlanak 2a.","Poštovani, \n\nprvenstveno jasno treba definirati kad osobe koje pružaju ugostiteljske usluge trebaju ishoditi rješenja za prestanak kako im uplatnice ne bi dolazile na naplatu. Naime, pojedini su tražili rješenje za prestanak obavljanja djelatnosti u ožujku ili čak tijekom siječnja i trebali su platiti paušal. U zakonu nije navedeno da obveznici koji odjave svoje objekte tijekom godine  svejedno moraju plaćati turističku pristojbu.\nTakođer, treba definirati kako će se već uplaćeni novac vraćati pojedinim objektima da i tu ne bi dolazilo do zabune. Hoće li uplaćeni iznos biti ostavljen za sljedeću godinu ili vraćen iznajmljivačima na račun. Svakako smo suglasni da ljudima ne uzimamo od 0 kn zarade nikakve \"namete\", ali kasnimo s Pravilnikom jer je velika većina iznajmljivača već platila svoje obveze, posebno oni koji su zatvarali svoja gospodarstva. \n\nS poštovanjem, \nIvana Menđušić\nTZG Drniša","Primljeno na znanje","Navedeno se prima na znanje u dijelu koji se odnosi na iznesene prijedloge.\n\nKako je predviđeno člankom 2d. Pravilnika, više plaćena turistička pristojba smatrat će se predujmom za podmirenje budućih obveza ili će se na zahtjev vratiti stranci."]
[13,"Neven Pavelić","PRAVILNIK,\nČlanak 2a.","Poštovani,\n\nS obzirom na novonastale okolnosti, predlažem da Članak 2a glasi ovako:\n\n(1) Zbog posebnih okolnosti, osobe koje pružaju ugostiteljske usluge u domaćinstvu ili na obiteljskom poljoprivrednom gospodarstvu oslobađaju se plaćanja godišnjeg paušalnog iznosa turističke pristojbe za 2020. godinu ako nisu prema podacima iz sustava eVisitor imali evidentirano niti jedno noćenje u 2020. godini.\n\nObrazloženje:\n\nČak ni Turska za vrijeme okupacije nije uspjela uzeti harač nekome tko te godine nije imao što dati haračlijama. Sovjeti su, recimo, bez problema uzeli svu ljetinu Ukrajincima, pa se dogodio poznati Gladomor.\n\nJednostavno je protuustavno nekome ograničiti prava i onda ga još kazniti plaćanjem poreza, što paušal i jest, pa onda i dodatno državnim porezom - a u posebnim uvjetima na tržištu EU i Hrvatske, koji su nastali jer su države proglasile  pandemiju korona virusa.\n\nNaime, poanta porezne politike ne bi trebala biti \"oderi ga da crkne\", nego naplati dio od prihoda. Gospodo, koji dio od prihoda 0 kn (nula kn) ima smisla oporezovati, u duhu bilo koje porezne politike? \n\nU slučaju prijedloga ovoga pravilnika vi nabijate harač, koji se u postotku ne može izraziti, jer on je fiksni namet na 0 kn prihoda, što je u stilu ponašanja Sovjeta za Gladomora i smrti milijuna ljudi.\n\nCovid-19 je elementarna nepogoda i kao takav je uzdrmao tržište EU (tu je i Hrvatska, iako se to u mnogočemu tako i ne čini), pa je rezultat poremećaja kojeg su izazvale Vlade svojim epidemiološkim mjerama - pad turističke sezone pedesetak posto prosječno. Mjere ni ograničenja kretanja nisu izazvali niti donijeli iznajmljivači, niti su preporučivali ljudima da ne putuju na odmor, već Vlade država. U ovom istom Prijedlogu promjene Pravilnika za drugu elementarnu nepogodu, potres, predlažete potpuno oslobađanje, jer ste vi (država) također ograničili djelovanje, dajući recimo žutu oznaku na neku nekretninu.\n\nUz to, lokalne zajednice naplaćuju i naplatile su već odvoz smeća uvećan za pretpostavljene osobe po broju kreveta prijavljenih kod iznajmljivača. A kreveti su bili prazni, nije bilo ljudi, pa ni smeća. \n\nIma li kraja nepravdama u ovoj zemlji?\nNapominjem i da je lokalna zajednica u duhu zaštite od korona virusa otkazala manifestacije i događaje u gradu, za vrijeme kojih bi i ćorava kokoš inače našla turiste za najmanje 5 noćenja. \n\nNeven Pavelić\n\nRegistrirani privatni iznajmljivač","Primljeno na znanje","Navedeno se prima na znanje u dijelu koji se odnosi na iznesene prijedloge.\n\nMinistarstvo turizma i sporta je i prije prijedloga ovoga Pravilnika, uvažavajući nastale okolnosti u 2020. godini vezane uz epidemiju bolesti COVID-19, ovu kategoriju osoba do sada oslobodilo plaćanja pola iznosa godišnjeg paušalnog iznosa turističke pristojbe za glavne krevete, dok se za pomoćne krevete turistička pristojba ne plaća.\n\nOvim prijedlogom Pravilnika dodatno se iznajmljivačima olakšava poslovanje u ovoj godini na način da se u cijelosti oslobađaju plaćanja godišnjeg paušalnog iznosa turističke pristojbe za 2020. godinu ako im je rješenjem utvrđen prestanak pružanja ugostiteljskih usluga u domaćinstvu i ako u objektima na koje se prestanak odnosno smanjenje odnosi nisu prema podacima iz sustava eVisitor imali evidentirano niti jedno noćenje u 2020. godini."]
[14,"Turistička zajednica Grada Pule","PRAVILNIK,\nČlanak 2a.","Poštovani,\n\nMislimo da u sklopu novog donošenja Zakona o turističkoj pristojbi nije jasno definirano niti iskomunicirano, kako sa iznajmljivačima tako i sa turističkim zajednicama, da svi objekti koji su bar jedan dan registrirani u tekućoj godini plaćaju cijelu turističku pristojbu za iste. Navedeno je trebalo još pri donošenju zakona u 2019. godini posebno iskomunicirati kako bi iznajmljivači imali izbor da odjave objekt do kraja 2019.godine kako ne bi plaćali pristojbu.\nIz navedenog razloga smo mišljenja da, bez obzira imali noćenja ili ne, svi oni koji su odjavili do 30.06.2020. godine ne bi trebali plaćati pristojbu kao ni prethodnih godina, jer i ako su ostvarili koje noćenje do 30.06. to je moglo ove godine biti nešto neznatno, a svi smo se povodili činjenicom da je 30.06. datum do kada se može odjaviti bez troškova pristojbe.\n\nSanja Cinkopan Korotaj\nTuristička zajednica Grada Pule","Primljeno na znanje","Navedeno se prima na znanje u dijelu koji se odnosi na iznesene prijedloge.\n\nZakon o turističkoj pristojbi nije predmet ovog savjetovanja."]
[15,"Turistička zajednica Općine Rakovica","PRAVILNIK,\nČlanak 2a.","Poštovani,\npodržavamo navedene prijedloge pravilnika kao jedini ispravni način naplate turističke pristojbe za obveznike koji su odjavili svoje objekte. Također, smatramo da se pod hitno donesu Izmjene i dopune zakona kako bi situacija oko prestanka rješenja i rokova plaćanja bila jasna. U zakonu nije navedeno da obveznici koji odjave svoje objekte tijekom godine  svejedno moraju plaćati turističku pristojbu. U prošlom Zakonu to je točno bilo uređeno Pravilnikom te su se znali rokovi i financijske obaveze koje se vežu na isto, i smatramo da je isto potrebno i sada napraviti.\n\nUz navedene prijedloge u izmjenama, za kategoriju oslobađanja od plaćanja turističke pristojbe u 2020. godini smatramo  da je potrebno uključiti i one iznajmljivače  koji nisu do dana objave ovog Pravilnika na eSavjetovanju ostvarili niti jedno noćenje. Puno je iznajmljivača koji su odlučili ovu godinu ne iznajmljivati svoje objekte zbog situacije sa koronavirusom, koji nisu uspjeli ostvariti niti jedno noćenje  jer je na kontinentu  posjećenost bila puno manja nego na moru itd., itd., ali nisu odjavljivali objekte vjerujući da će institucije imati razumijevanja za njih. U godini kad je turizam doživio najveći  pad i kada je potrebna pomoć svima, oslobađanje od plaćanja  turističke pristojbe za objekte koji nisu ostvarili niti jedno noćenje jedini je razuman potez – ti iznajmljivači su na nula kuna prihoda. \n\nLijep pozdrav,\nTuristička zajednica općine Rakovica","Primljeno na znanje","Navedeno se prima na znanje u dijelu koji se odnosi na iznesene prijedloge.\n\nZakon o turističkoj pristojbi nije predmet ovoga savjetovanja."]
[16,"Turistička zajednica grada Zagreba","PRAVILNIK,\nČlanak 2c.","TZGZ predlaže da se zbog jasnoće odredbe utvrdi o kojim se ranijim nepodmirenim obvezama radi. Predlažemo da se u nastavku zadnje rečenice nadoda – u razdoblju do 31. prosinca 2019. godine.","Nije prihvaćen","S obzirom da se oslobođenje od plaćanja godišnjeg paušalnog iznosa turističke pristojbe prema ovom Pravilniku odnosi na 2020. godinu, ranije nepodmirene obveze po osnovi turističke odnosno boravišne pristojbe se odnose na one iz 2019. i prethodnih godina."]
[17,"Turistička zajednica grada Zagreba","PRAVILNIK,\nČlanak 2.e","TZGZ predlaže da se rok za dostavu dokaza turističkim zajednicama produži s 15 na 30 dana jer smatramo da bi bio primjereniji s obzirom na ostvarivanje prava, obrade podataka i pribavljanje dokaza o dobivenoj oznaci. Ujedno, trebalo bi se odrediti što se smatra dokazom da se objekt nalazi u građevini koja je neuporabljiva ili privremeno neuporabljiva pa molimo u tom smjeru dodatno određenje bilo ovim pravilnikom ili dodatnom uputom.","Djelomično prihvaćen","Prihvaća se rok od 30 dana za dostavu dokaza o oštećenju u potresa, a oznake da li je zgrada uporabljiva, neuporabljiva ili privremeno neuporabljiva dodijelili su građevinski stručnjaci tijekom pregleda zgrada nakon potresa."]